61965J0018
ΑΠΟΦΑΣΗ ΤΟΥ ΔΙΚΑΣΤΗΡΙΟΥ (πρώτο τμήμα)
της 5ης Μαΐου 1966 (
*1
)
Αντικείμενο της υποθέσεως:
—
Προσφυγή ακυρώσεως της αποφάσεως της 5ης Φεβρουαρίου 1965 που κοινοποιήθηκε στις 18 Φεβρουαρίου 1965, με την οποία η Επιτροπή απορρίπτει ένσταση του προσφεύγοντος κατά δύο προηγουμένων αποφάσεων περί θέσεώς του σε αργία και περί μεταθέσεώς του.
—
Προσφυγή ακυρώσεως της ανακοινώσεως κενής θέσεως υπ' αριθμό V/15/40/65, της αποφάσεως της Επιτροπής της 20ής και 21ης Ιανουαρίου 1965 περί συνεχίσεως ανακρίσεως στο «πειθαρχικό πεδίο» και της αποφάσεως της Επιτροπής της 13ης Μαΐου 1965 περί αναστολής της πειθαρχικής διαδικασίας μέχρι την έκδοση αποφάσεως του Δικαστηρίου επί της πρώτης προσφυγής ακυρώσεως.
—
Αγωγές περί αποκαταστάσεως της υλικής ζημίας και της ηθικής βλάβης που υπέστη, κατά του ισχυρισμούς του, ο ενάγων.
Διατακτικό της αποφάσεως:
ΤΟ ΔΙΚΑΣΤΗΡΙΟ
1)
Ακυρώνει την απόφαση της Επιτροπής της ΕΚΑΕ της 5ης Φεβρουαρίου 1965, με την οποία απορρίφθηκε η ένσταση του Gutmann κατά δύο προηγουμένων αποφάσεων περί θέσεώς του σε αργία και περί μεταθέσεώς του.
2)
Ακυρώνει την ανακοίνωση της κενής θέσεως V/15/40/65.
3)
Η Επιτροπή της ΕΚΑΕ υποχρεούται να αφαιρέσει το έγγραφο 123/8 από τον προσωπικό φάκελο του προσφεύγοντος.
4)
Αναστέλλει τη δίκη επί της προσφυγής ακυρώσεως των αποφάσεων της Επιτροπής της ΕΚΑΕ της 20ής και 21ης Ιανουαρίου 1965 και της 13ης Μαΐου 1965 περί ενάρξεως και περί αναστολής νέας πειθαρχικής διαδικασίας. Η Επιτροπή υποχρεούται να προσκομίσει εντός τριών μηνών όλα τα έγγραφα και πρακτικά που αναφέρονται στο υπόμνημα Ritten της 17ης Ιουνίου 1964 (ιδίως τα έγγραφα που καθορίζουν τη φύση των «μη διαφωτιστικών ελέγχων») και την καταγγελία του προϊσταμένου της υπηρεσίας, στην οποία αναφέρεται η Επιτροπή στην απόφασή της τής 30ής Σεπτεμβρίου 1964 που διατάσσει έρευνα.
5)
Παραπέμπει την υπόθεση στην Επιτροπή για να ενεργήσει τα δέοντα.
6)
Απορρίπτει τα αιτήματα αποζημιώσεως του Gutmann καθώς και τα λοιπά παρεπόμενα αιτήματα.
Πρόταση του γενικού εισαγγελέα:
Στην υπόθεση 18/65 πρέπει να διαπιστωθεί ότι η απόφαση περί θέσεως σε αργία του προσφεύγοντος της 25ης Σεπτεμβρίου 1964 ήταν παράνομη· εξάλλου, η απόφαση της Επιτροπής της 9ης Δεκεμβρίου 1964 περί μεταθέσεως πρέπει να ακυρωθεί. Στην υπόθεση 35/65 πρέπει, ομοίως, να ακυρωθεί η ανακοίνωση κενής θέσεως της 11ης Μαρτίου 1965 και οι δύο αποφάσεις της Επιτροπής της 20ής και 21ης Ιανουαρίου 1965 και της 13ης Μαΐου 1965 σχετικά με την πειθαρχική εξέταση της συμπεριφοράς του προσφεύγοντος. Το Δικαστήριο πρέπει, επιπλέον, να διατάξει την αφαίρεση του εγγράφου 123/8 από τον ατομικό φάκελο του προσφεύγοντος. Θα έπρεπε, τέλος, να υποχρεώσει την Επιτροπή σε καταβολή ποσού που θα καθοριστεί κατ' επιεική κρίση ως αποκατάσταση της ηθικής βλάβης που υπέστη ο προσφεύγων.
(
*1
)	Γλώσσα διαδικασίας: η γαλλική.